stanford-oval/wikipedia huggingface dataset:
Warnow
Etymologiaa

Joen nimi on alun perin slaavilainen ja se tarkoittaa joko varista tai korppia.
Ajanlaskun alun germaaniheimo varinit (saks. warnen) elivät jokilaakson alajuoksulla. Myös keskiaikaisella länsislaavilaisella vendiheimolla varnabit (saks. warnower) on samankaltainen nimi kuin joella. He elivät joen keskijuoksulla.[lähde? ]
Luontoarvoja

Jokiosuudella eli Oberwarnowin osuudella voi saada saaliiksi haukea, kuhaa, ahventa, säynettä, turpaa, puronieriää ja meritaimenta. Laguunissa eli Unterwarnowissa voi saada edellisten lisäksi saaliiksi turskaa ja kesäisin nokkakalaa, jotka tarttuvat joskus uistimeen.
Vesistön valuma-alue

Joen vesistöalue sijaitsee kokonaan Mecklenburgin järvialueella, joka on muodostunut viime jääkauden loppuvaiheessa. Fennoskandian mannerjäätikön reuna oli aikaisemmin edennyt etelään peittäen ympäristön alueet ohuella virtaavalla jäätiköillä. Kun sen kylmyysvaihe taittui Meiendorfin interstadialin aikoihin ja jäätikkö alkoi hiljalleen sulaa, vetäytyi jäätikön reuna kohti pohjoista paljastaen reunamoreeneja, moreenikumpuja ja maaston painaumia. Sulamisvedet kerääntyivät painaumiin ja muodostivat runsaslukuisen lampi- ja järvialueen, joka alkoi pian soistua. Maasto oli maanpainuman johdosta kallistunut kohti pohjoista ja sinne uursivat Warnow ja monet muut nykyiset joet uomansa. Joen alajuoksulla sijaitseva alanko on vuorostaan mannerjäätikön reunaa seuraten virranneiden jäätikköjokien tasoittama tai uurtama. Laaksojen tasainen pohja on ollut otollinen soistumiselle ja se aiheuttaa nykyään helposti tulvia.
| Sivu-uoman nimi   | Etäisyys mereen (km) | Pääuoman kohta   | Pituus (km)   | Virtaama MQ (m³/s) | Valuma- alue (km²) | Lähteet     |
| --- | --- | --- | --- | --- | --- | --- |
pääuoma laskee Itämereen
| Carbäk |  | alajuoksu | 18 |  |  | 2,–,2,8,–,– |
| Kösterbeck |  | alajuoksu | 15 |  |  | 2,–,2,7,–,– |
| Zarnow |  | alajuoksu | 16 |  |  | 2,–,2,5,–,– |
| Beke |  | alajuoksu | 21 | 1,9 | 313 | 2,–,2,6,6,6 |
| Nebel |  | keskijuoksu | 60 | 3,8 | 998 | 2,–,2,4,4,4 |
| Mildenitz |  | keskijuoksu | 62 | 3,3 | 542 | 2,–,2,3,3,3 |
| Brüeler Bach |  | yläjuoksu |  | 1,9 | 310 | 2,–,2,–,9,9 |
| Göwe |  | yläjuoksu |  |  |  | 2,–,2,–,–,– |
| Motel |  | yläjuoksu |  |  |  | 2,–,2,–,–,– |
| Mühlenfließ |  | yläjuoksu |  |  |  | 2,–,2,–,–,– |
| Amtsgraben |  | Barnier See |  |  |  | 2,–,2,–,–,– |
| Demener Bach |  | yläjuoksu |  |  |  | 2,–,2,–,–,– |
| Floßgraben |  | yläjuoksu |  |  |  | 2,–,2,–,–,– |
| Streitgraben |  | yläjuoksu |  |  |  | 2,–,2,–,–,– |

Lähteet: 1 = , 2 = , 3 = , 4 = , 5 = , 6 = , 7 = , 8 = , 9 =
Huomioita

1 2 3 4 5 6 7 8 9 10 11 12 13  Tieto on luettu saksankielisen wikipedian artikkelista de:Warnow (Fluss).
↑  Tieto on luettu saksankielisen wikipedian artikkelista de:Mildenitz (Fluss).
↑  Tieto on luettu saksankielisen wikipedian artikkelista de:Nebel (Fluss).
↑  Tieto on luettu saksankielisen wikipedian artikkelista de:Zarnow.
↑  Tieto on luettu saksankielisen wikipedian artikkelista de:Beke (Warnow).
↑  Tieto on luettu saksankielisen wikipedian artikkelista de:Kösterbeck (Fluss).
↑  Tieto on luettu saksankielisen wikipedian artikkelista de:Carbäk.
↑  Tieto on luettu saksankielisen wikipedian artikkelista de:Brüeler Bach.
Aiheesta muualla

Kuvia tai muita tiedostoja aiheesta Warnow Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: de:Warnow (Fluss)
Maaston muodostumat ovat seudulla vaihtelevat. Järvialue (Seenplatte) eli järvitasanko on muodostunut moreenimaalle.
Käännös suomeksi
Kidō senshi Gundam ZZ

| Kidō senshi Gundam ZZ |
| --- | --- |
機動戦士ガンダムZZ   (Kidō senshi Gundam ZZ)
Genre: toiminta, science fiction 
TV-anime
Ohjaaja: Yoshiyuki Tomino
Studio: Sunrise
Lähetyskanavat: Nagoya TV
Alkuperäinen lähetyskierros: 1.3.1986 – 31.1.1987
Jaksojen määrä: 47 
Kidō senshi Gundam ZZ (jap. 機動戦士ガンダムZZ) on japanilainen Sunrisen tuottama tv-animaatiosarja ja Kidō senshi Z Gundamia seuraava Gundam-sarjan osa. Sen 47 jaksoa lähetettiin 1.3.1986–31.1.1987 TV Asahi -verkossa pääkanavana Nagoya TV.
Tarina

Avaruusvuosisadan vuonna 0088 Grypsin konfliktissa Titaanit tuhonneen AEUGin mahti on hupenemassa. Sijaishallitsija Haman Karnin johtama Zeonin armeijan jäänteistä koostuva Axis valmistautuu Maan valloitukseen.
Grypsin konfliktissa vaurioitunut AEUGin sota-alus Argama saapuu Side 1:n avaruussiirtokunta Shangri-Lan satamaan. Siellä romunkerääjänä työskentelevä Judau Ashta päättää tovereineen varastaa Argaman taistelurobotti Z Gundamin, mutta ajautuukin mukaan Argaman miehistön ja Neo Zeonin (Axiksen) risteilijä Endran väliseen taisteluun.
Hahmot

Katso Kidō senshi Gundam ZZ:n hahmot.
Tuotantohenkilöstö

Sarjan tuotanto:
Suunnittelu: Sunrise
Alkuperäisidea: Hajime Yatate
Alkuteos/ohjaus: Yoshiyuki Tomino
Hahmosuunnittelu: Hiroyuki Kitazume
Taiteellinen ohjaus: Shigemi Ikeda
Mekaaninen suunnittelu: Shindōsha, Mika Akitaka (jaksosta 12 lähtien)
Mekaaninen perussuunnittelu: Makoto Kobayashi, Yutaka Izubuchi
Suunnitteluyhteistyö: Yoshikazu Yasuhiko, Kunio Ōkawara, Kazumi Fujita
Musiikki: Shigeaki Saegusa
Mekaanisten kohtaus ohjaus: Yorihisa Uchida
Kuvausohjaus: Akio Saitō
Ääniohjaus: Sadayoshi Fujino
Äänien tuotanto: Keiko Senda
Tuottajat: Juichi Kamiya (Nagoya TV), Mitsushige Inagaki (Sōtsū), Kenji Uchida (Sunrise)
Logo: Hiroaki Kishimura
Skenaarion perusta: Tadashi Nagase
Yhteistyö: Yōichi Kawamoto, Yasuhiro Nishinaka, Yoshinori Sayama
Tuotanto: Nagoya TV, Sōtsū, Sunrise
Jaksojen tuotanto:
Käsikirjoitus: Yumiko Suzuki, Meigo Endō, Hidemi Kamata, Minoru Yokitani
Kuvakäsikirjoitus: Toshifumi Takizawa, Minoru Yokitani, Kunihisa Sugishima, Hiroyuki Yokoyama, Kazuhiro Mori, Kunio Sera, Toshifumi Kawase, Shinji Takamatsu, Osamu Sekita, Katsuyoshi Yatabe, Takashi Imanishi
Ohjaus: Kunihisa Sugishima, Hiroyuki Yokoyama, Osamu Sekita, Jun Hirabayashi, Toshifumi Kawase, Shinji Takamatsu, Kiyoshi Egami, Takashi Imanishi
Animaatio-ohjaus: Hiroyuki Kitazume, Kisaraka Yamada, Akihiro Kanayama, Naoyuki Onda, Hirohide Shikishima, Toshimitsu Kobayashi, Sachiko Kamimura, Masami Kosone, Akihiko Yamashita
Tunnuskappaleet ja muu musiikki

King Recordsin julkaisemia:
Alkuteema: ”Anime ja nai”
Lopputeema: ”Jidai ga naite iru”
Kummankin kappaleen sanat Yasushi Akimoto, sävellys Hiroaki Serizawa, sovitus Shirō Sagisu ja laulu Masahito Arai
Alkuteema: ”Silent Voice” (sanat Masao Urino)
Lopputeema: ”Issenmannen Ginga” (sanat Rin Iogi)
Kummankin kappaleen sävellys Hiroaki Serizawa, sovitus Kei Wakakusa, laulu Jun Hiroe
Alkupuoliskolla laulujen sanoja ei näytetty, toisin kuin aiemmissa Gundameissa, mutta sanat tekivät paluun loppupuolella. Lisäksi Issenmannen Gingan toista kertosäettä käytettiin taustakappaleena viimeisen jakson lopussa, kun Judau ja Roux lähtevät matkaan kohti Jupiteria.
”Z – toki o koete” (vain ensimmäisessä jaksossa)
Alkuteoksen sävellys Neil Sedaka, japanilaiset sanat Rin Iogi, sovitus Hiroya Watanabe ja laulu Maki Ayakawa
Oheistuotteet > Gundam Evolve

Tietokoneanimaationa totetutetun lyhytelokuvasarja Gundam Evolven 10. osassa Judau taistelee Jupiterin läheisyydessä Döven Wolf -ryhmää vastaan. Tässä taistelussa esiintyvä ZZ Gundam on TV-sarjan ZZ:n pohjalta luotu uusi malli.
Oheistuotteet > Sarjakuva

Samaan aikaan sarjan lähetyksen kanssa julkaistiin Comic Bom Bom -lehdessä Toshiya Murakamin sarjakuvaversiota. Sarjan julkaisi uudelleen vuonna 1999 Daitosha ja vuonna 2005 Kōdansha. Tuotantoaikataulun vuoksi osasta sarjassa esiintyneitä robotteja käytettiin luonnosvaiheen malleja.
Oheistuotteet > Romaani

Kōdansha julkaisi vuonna 1986 muiden Gundam-sarjojen tavoin romaaniversion myös Gundam ZZ:sta. Romaani julkaistiin kahdessa osassa, ja sen sisältö keskittyy tarinan keskivaiheen ympärille. Myöhemmin romaani julkaistiin muiden Gundam-romaanien tavoin Kadokawa Sneaker bunko -pokkarina.
Edeltävä Kidō senshi Z Gundam oli Tominon alkuperäisteos, mutta ZZ Gundamin romaaniversiosta vastasi käsikirjoittaja Meigo Endō. Tapahtumat jatkavat Z:n lopusta, mutta Maahan palaamisen jälkeiset tapahtuvat poikkeavat TV-sarjasta, ja sarjassa poissaolevat Amuro Ray ja Beltochika Irma esiintyvät romaanissa. Amuron ja Judaun väliset tapahtumat pohjustavat myös Gyakushū no Charin juonta.
Oheistuotteet > Pelikirja

Hobby Japan julkaisi sarjan pohjalta kolme pelikirjaa. Tarina sijoittui ZZ:n maailmaan, muttei pohjautunut suoraan TV-sarjaan. Kirjojen päähenkilö oli suoraan liittovaltion armeijan ylimmän johdon alaisuudessa toimivaan järjestöön kuuluva bionisesti vahvistettu ihminen. Kahdessa ensimmäisessä kirjassa ei juurikaan nähty mobile suiteja, mutta kolmannessa kirjassa esiintyvät ZZ Gundamin sarjatuotantomalli (joka ei ole sama kuin virallinen ZZ Gundamin sarjatuotantomalli, vaan kuvien perusteella näyttää tismalleen samalta kuin varsinainen ZZ Gundam), Bawoon yksinkertaistettu sarjatuotantomalli Bawoo bis, Titaanien Kilimanjaron tukikohdassaan sarjatuotantona valmistama Kiliman Marasai, Barzamin erikoismalli ja muita vain pelikirjaa varten suunniteltuja robotteja. Tarinassa esiintyy myös liittovaltion armeijan Psycommu-järjestelmän pohjalta suunnittelema ”Enigma”-systeemi, joka antaa yhden pilotin ohjata yhtä aikaa useampaa mobile suitia.
Ensimmäisessä kirjassa ”Hermes meisō” muistinsa menettänyt päähenkilö tapaa erilaisia ihmisiä, etsii itseään ja koettaa saada muistonsa takaisin. Tarinan tapahtumapaikka on Side 1:n Shangri-La.
Toisessa osassa ”Hermes mugen” muistinsa takaisin saanut päähenkilö viettää rauhallista elämää, mutta joutuu bionisten vahvistustensa aiheuttamien psyykkisten ongelmien ja menneisyyden haamujen vainoamana jälleen taistelemaan. Tapahtumapaikka on Side 6.
Kolmannessa kirjassa ”Enigma shidō” sankari jahtaa henkilöä, joka aiheutti hänen rakastetulleen henkisiä vammoja toisen kirjan lopussa, mutta sotkeutuu järjestönsä henkiinheräämiseen pyrkivien Titaanien suunnitelmiin. Tarina sijoittuu Maapallolle.
Lisäksi Hobby Japan julkaisi tarinalle jatko-osan romaanimuodossa Gundam-lautapelejä esittelevässä ”Gundam Games” -kirjassa, joka julkaistiin samoihin aikoihin Gyakushū no Charin kanssa. Tarinassa lempinimellä  Trapper esiintyvä päähenkilö työskentelee liittovaltion armeijan rintamatukikohdassa huoltosotilaana. Viedäkseen Neo Zeonin piilottamat kultaharkot päähenkilö yhdessä mobile suit -pilottien Hawkeye ja Duke kanssa lähtee taisteluun liittovaltion upseerien kokoelmiinsa piilottamalla Dijeh’llä. Hahmojen ja tukikohdan nimet parodioivat M*A*S*H-elokuvaa.
Aiheesta muualla

Sunrisen virallinen sivusto (Arkistoitu – Internet Archive) (japaniksi)
Bandai Channel (japaniksi)
Wicked (täsmennyssivu)

Wicked voi tarkoittaa muun muassa seuraavia:
Wicked, musikaali
Wicked!, Scooterin albumi
Wicked, Cristal Snow’n single
Wicked, yhdysvaltalainen elokuva
The Wicked, suomalainen metallimusiikkiyhtye
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Wicked”, voi hakea sivunnimihaulla, laajalla sivunnimihaulla tai tekstihaulla.
With Tragedies Adorned

| With Tragedies Adorned Yearning |
| --- | --- | --- |

Studioalbumin tiedot
 Julkaistu: 28. helmikuuta 1997
 Tuottaja(t): Ahti Kortelainen Holy Records
 Tyylilaji: doom metal
 Kesto: 59.59
 Levy-yhtiö: Holy Records
Yearningin muut julkaisut
|   | With Tragedies Adorned 1997 | Plaintive Scenes 1999 |
With Tragedies Adorned on suomalaisen dark metal -yhtyeen Yearningin ensimmäinen studioalbumi. Se on julkaistu vuonna 1997 levymerkillä Holy Records.
Kappaleet

Kaikki kappaleet sanoittanut Juhani Palomäki.
Remnants of the Only Delight – 7.09
Bleeding for Sinful Crown – 6.35
Flown Away – 6.02
Haze of Despair – 5.32
The Temple of Sagal – 5.33
Release – 7.17
In the Hands of Storm – 5.02
Canticum – 16.49
Kokoonpano

Juhani Palomäki – laulu, kitara, kosketinsoitin
Tero Kalliomäki – kitara
Petri Salo – basso
Toni Kostiainen – rummut
Kokoonpano > Vieraileva muusikko

Lady Tiina Ahonen – huilu
Kokoonpano > Muut tekijät

Ahti Kortelainen – äänittäjä, tuottaja
Mikko Vattulainen – valokuvat
Holy Records – grafiikka, layout, vastaava tuottaja
Aiheesta muualla

With Tragedies Adorned Discogsissa. (englanniksi)
Albumi With Tragedies Adorned Encyclopaedia Metallum -sivustolla (englanniksi)
Windsorin linnan tulipalo 1992

Windsorin linnaa
Windsorin linnan tulipalo oli marraskuussa 1992 tapahtunut tulipalo Britannian kuninkaallisen perheen asuttamassa Windsorin linnassa.
Raportin mukaan tulipalon aiheutti valonheitin, joka ylikuumensi verhon sytyttäen tulipalon.
Palon eteneminen

Palo sai alkunsa kuningasperheen yksityisestä kappelista. Se eteni hallitsemattomasti kohti viereisiä huoneita, kuten Pyhän Yrjön salia, Brunswick-tornia, juhlasaleja ja yksityisiä huoneistoja. Palon etenemistä nopeutti huomattavasti paloturvallisten materiaalien puute, joka mahdollisti palon vapaan leviämisen linnassa.
Alkuillasta Brunswick-tornin lattiat olivat sortuneet. Illalla palo oli keskittynyt torniin ja itse linnassa palot pysyivät pienempinä. Illan kuluessa torni jäi 15-metristen liekkien peittoon. Tornin katto romahti ennen kuin palo saatiin haltuun. Vasta muutamia tunteja myöhemmin kaikki palot oli saatu sammutettua.
Tuhot

Palon aikaan linnassa säilytettiin paljon hyvin arvokkaita vanhoja taideteoksia. Kuitenkin palon aikaan monia taideteoksia oltiin siirretty pois palon alueelta ja palo syttyi paikassa, jossa ei säilytetty kuningasperheen arvokkaimpia teoksia. Linnassa olleet ihmiset muodostivat jonoja ja torneja taideteosten pelastamiseksi. Linnasta pelastettiin arviolta 300 kelloa, tuhansia arvokkaita kirjoja, arvokas pöytä ja matto.
Tulipalossa kuitenkin tuhoutui tärkeitä esineitä kuninkaallisesta kokoelmasta, kuten maalaus Yrjö III:sta ja Walesin prinssistä tarkastamassa joukkoja (1798), joka oli suuren kokonsa (4 m x 5 m) takia liian suuri poistettavaksi.
Pelastustyöt

Palon aikaan linnalla oli oma palokunta, johon kuului 20 henkeä. Se saapui paikalle muutaman minuutin kuluessa Land Roverin ja pumpun kanssa. Palon pysäyttämiseksi palomiehet koittivat tehdä paloesteitä linnaan sisälle palon leviämisen pysäyttämiseksi. Paikalla oli parhaimmillaan 225 palomiestä, jotka käyttivät noin 40:ää sammutuslaitetta. Linnan sammuttamiseksi paikalle saapui palomiehiä Lontoosta, Buckinghamshirestä, Surreystä, Oxfordshirestä ja Berkshirestä. Palon sammuttamiseen tarvittiin 6 750 tonnia vettä, joka otettiin pääosin linnan viereisestä Thames-joesta. Palomiesten lisäksi tulipaloa vastaan taisteli 125 linnan työntekijää, 125 rakennustyöntekijää ja 100 sotilashenkilöä. Palon jälkeen linnan palokuntaan lisättiin 40 miestä.
Tutkinta ja onnettomuusraportit

Palon tutkinnan aloitti tutkintaryhmä, johon kuului poliiseja, rikosteknisiä ammattilaisia ja palopäällikköjä. Tutkintaryhmä käytti kahdeksan päivää tutkien paloa, ja tehden yli 100 kuulustelua. Tutkintaryhmän raportin julkaisi Buckinghamin palatsi.
Raportin mukaan palo syttyi yksityisen kappelin ensimmäisessä kerroksessa läheltä alttaria. Kappelia käytettiin tuolloin väliaikaisena taideteosten säilytys- ja kunnostusalueena. Raportissa mainitaan seitsemän mahdollisen syttymissyyn tutkimista ennen kuin päädyttiin tulokseen, että palon aiheutti valonheitin, joka ylikuumensi verhon. Raportin mukaan silminnäkijätietojen mukaan voitiin varmistaa ensimmäisten liekkien paikka. Tutkimusryhmä pystyi myös varmistamaan, että valonheitin oli ennen tapahtumaa uudelleensovitettu, mutta sen kulmaa ja suuntaa ei pystytty vakiinnuttamaan. Buckinghamin palatsin julkaisemassa puolentoista sivun raportissa mainitaan, että palo syntyi monien epäonnisten tapahtumien johdosta, eikä mitään tai ketään tule yksin syyttää tapahtumasta. Raportissa myös sanotaan, ettei tarkempaa tutkimusta tarvittu. Ennen raportin julkistamista se näytettiin kuningattarelle.
Linnan kunnostus

Ennen kunnostamisen aloittamista arvioitiin, että kunnostus tulisi maksamaan 60 miljoonaa Englannin puntaa.
Linnan kunnostamisesta vastaavan komitean perustamisesta käytiin monia keskusteluja. Kunnostuksesta oli monia mielipiteitä, kuten linnan kunnostaminen takaisin tulipaloa edeltävään asuunsa tai täysin uuden tyylin luominen. Kappelin paikalle luotiin lyhtyaulaselvennä juuri sinne, missä tulipalo oli syttynyt. Tämä loi juhlallisen kulkuväylän yksityisten ja valtion tilojen väliin.
Pyhän Yrjön sali kunnostettiin näyttämään samanlaiselta kuin 1400-luvulla, mutta 2000-luvun tulkinnalla. Uusi katto rakennettiin kestävästä tammesta, käyttäen vanhanaikaisia työkaluja.
Kuningatar hyväksyi suunnitelmat 24. tammikuuta 1995. Kunnostus valmistui vuonna 1997, viisi vuotta tulipalon jälkeen, kuningattaren ja Edinburghin herttuan 50. hääpäiväksi.
Kunnostus maksoi lopulta vain 36,5 miljoonaa puntaa.
Tuhoutunut maalaus
Diagrammi St. Georgen salin kunnostuksesta
Werra-Meißner-Kreis

Werra-Meißner-Kreis on piirikunta Saksan Hessenin osavaltion Kasselin hallintopiirissä. Piirikunnan pinta-ala on 1 024,83 neliökilometriä, ja siihen kuuluu 16 kuntaa. Vuoden 2020 lopussa piirikunnan väkiluku oli 100 046 asukasta. Piirikunnan pääkaupunki on Eschwege.
Werra-Meißner-Kreis ja sen kunnat.
Aiheesta muualla

Kuvia tai muita tiedostoja aiheesta Werra-Meißner-Kreis Wikimedia Commonsissa
Piirikunnan verkkosivut (saksaksi)
Hessenin piirikunnat ja piirivapaat kaupungit
Bergstraße
Darmstadt
Darmstadt-Dieburg
Frankfurt am Main
Fulda
Gießen
Groß-Gerau
Hersfeld-Rotenburg
Hochtaunuskreis
Kasselin kaupunki
Kasselin piirikunta
Lahn-Dill-Kreis
Limburg-Weilburg
Main-Kinzig-Kreis
Main-Taunus-Kreis
Marburg-Biedenkopf
Odenwaldkreis
Offenbach am Main
Offenbachin piirikunta
Rheingau-Taunus-Kreis
Schwalm-Eder-Kreis
Vogelsbergkreis
Waldeck-Frankenberg
Werra-Meißner-Kreis
Wetteraukreis
Wiesbaden
World of Warcraft: Warlords of Draenor

| World of Warcraft: Warlords of Draenor |
| --- | --- |

Kehittäjä:  Blizzard Entertainment
Julkaisija:  Vivendi Universal Activision Blizzard
Säveltäjä:  Russell Brower
Pelisarja:  Warcraft
Julkaistu:  13. marraskuuta 2014
Lajityyppi:  massiivinen monen pelaajan verkkoroolipeli
Pelimuoto:  moninpeli
Ikäluokitus:  PEGI: 12
Alusta:  Windows, OS X
Jakelumuoto:  DVD Verkosta ladattava
Lisää peliartikkeleitaVideopelien teemasivulla
Infobox OK   : 
World of Warcraft: Warlords of Draenor on viides lisäosa World of Warcraft -nettiroolipelille. Lisäosa julkistettiin ensimmäisen kerran BlizzConissa 8. marraskuuta 2013, jossa myös kerrottiin lisäosan uusista ominaisuuksista. Warlords of Draenor oli ollut Blizzardin työntekijöiden sisäisessä alphatestissä 3. huhtikuuta 2014 jälkeen, kunnes beetatestaus alkoi 27. kesäkuuta. Virallinen traileri julkistettiin 14. elokuuta Gamescom-tapahtumassa. Samalla ilmoitettiin pelin julkaisupäiväksi 13. marraskuuta 2014.
Uudet ominaisuudet

Uusi tasokatto on 100.
Ennen Cataclysmin ilmestymistä mukana olleet rodut saavat uudet mallit.
Uusi pelattava alue: menneisyyden Draenor, örkkien kotimaailma ja draeneiden maanpaon kohde.
Pelaaja voi rakentaa ja päivittää oman varuskuntansa (engl. Garrison).
Mahdollisuus päivittää yksi hahmo tasolle 90 etukäteen Draenorin tutkimiseksi.
Group Finder - uusi työkalu, jolla voi muodostaa ryhmiä helposti ja tehdä mm. instansseja, raideja, tehtäviä, skenaarioita ja areenoita. Mahdollista eri palvelinten välillä.
Raidin kokojen muutokset:
Raid Finder (10-30 pelaajaa, aiemmin 25).
Normal (10-30 pelaajaa, noin sama vaikeustaso kuin päivityksen 5.4 Flexible).
Heroic (10-30 pelaajaa, noin sama vaikeustaso kuin päivityksen 5.4 Normal).
Mythic (20 pelaajaa, noin sama vaikeustaso kuin päivityksen 5.4 Heroic).
Satoja uusia tehtäviä.
Uusia luolastoja, uusia raid-instansseja ja uusia skenaarioita.
Heroic-versio Upper Blackrock Spire -instanssista.
Kolme vanhan maailman luolastoa on muutettu, jotta niiden tarina saadaan etenemään (eivät ole heroic-versioita, joten niiden tasosuositus pysyy samana):
Blackfathom Deeps: Deathwingin kuoleman jälkeen Twilight's Hammerin viimeisiä tukikohtia, jossa he yrittävät kutsua hydraa nimeltä Aku'mai tuhoamaan Azerothin.
Razorfen Kraul: Charlga Razorflankin alla toimivat Razorfen-heimon shamanistiset sikaniskat valtasivat alueen ja pitävät sitä pyhänä. Täältä sikaniskat hyökkäävät Lauman kimppuun.
Amnennar the Coldbringerin sielusäiliötä ei tuhottu, joten hänet tuodaan takaisin elävään maailmaan ja Azerothin sankareiden on jälleen tapettava hänet, tällä kertaa lopullisesti.
Uudet tason 100 taitopisteet (engl. Talents) jokaiselle hahmoluokalle (myös joitakin vanhoja taitopisteitä korvataan uusilla) ja pysyvät kykybonukset.
Uusi world PvP-alue Ashran.
Kaikki ratsut toimivat maaratsuina.
Item-tasot on pienennetty kuten myös pelaajan terveyspisteet.
Monia kykyjä poistettiin, jotta pelaaminen olisi helpompaa ilman turhia kykyjä, sekä sen takia, että ne eivät olleet hauskoja.
Blizzard kertoi, että tämän lisäosan jälkeen he haluaisivat julkaista lisäosia useammin, jopa vuoden välein.
Poikkeuksellisesti edellisiin lisäosiin verrattuna uusia rotuja tai uusia hahmoluokkia ei tule saataville.
Tarina

Garrosh Hellscream onnistuu pakenemaan Pandariasta 35 vuoden takaiseen Draenoriin. Hän luo vaihtoehtoisen aikajatkumon estämällä örkkejä koskaan juomasta Mannorothin verta ja muodostamalla isänsä, Grommash "Grom" Hellscreamin, kanssa Rautalauman (engl. Iron Horde), joka käyttää nykyajan tekniikkaa. Tämän sekaantumisen takia Rautalaumaan liittyy muitakin kuuluisia örkkijohtajia kuten Blackhand ja Ner'zhul. He alkavat rakentaa portaalia vaihtoehtoisen aikajanan ja Azerothin välille. Samalla Azerothissa Synkkä portaali (engl. Dark Portal) muuttuu sisäänkäynniksi vaihtoehtoiseen Draenoriin, jonne Liittouman ja Lauman joukkojen on matkustettava Rautalauman pysäyttämiseksi.
Wintermetal

| Wintermetal Immortal Souls |
| --- | --- | --- |

Studioalbumin tiedot
 Julkaistu: 31. maaliskuuta 2015
 Tyylilaji: melodinen death metal
 Kesto: 42.51
 Levy-yhtiö: Rottweiler Records
Immortal Soulsin muut julkaisut
| IV: The Requiem for the Art of Death 2011 | Wintermetal 2015 |   |
Wintermetal on suomalaisen melodisen death metal -yhtye Immortal Soulsin viides studioalbumi. Se julkaistiin 31. maaliskuuta 2015 levymerkillä Rottweiler Records.
Kappaleet

First Snow of Winter – 0.59
Calm Before the Snowstorm – 4.12
Dawn of Northern Coldness – 4.13
The Trail in the Snow – 4.56
Inverno – 1.28
Snowstorm – 4.17
Cold and Barren Land – 4.00
Northern Star – 4.24
The Grave of a Poet – 3.53
Solitude – 4.20
Wintermetal – 6.03
Arvostelut

Imperiumi: 7/10
Inferno:
Aiheesta muualla

Wintermetal Discogsissa. (englanniksi)
Albumi Wintermetal Encyclopaedia Metallum -sivustolla (englanniksi)
Yhtyneet kulmakarvat

Yhtyneet kulmakarvat lähikuvassa.
Yhtyneet kulmakarvat tai yhdistyneet kulmakarvat ovat ihmisen kulmakarvat, jotka ovat yhteenkasvaneet. Eräissä maissa kuten Tadžikistanissa yhtyneitä kulmakarvoja pidetään feminiinisenä kauneuden ja puhtauden symbolina. Yhtyneissä kulmakarvoissa ei ole mitään vaarallista, mutta ne voivat kuitenkin olla jonkin sairauden tunnusmerkki, kuten Cornelia de Lange -oireyhtymässä. Yhdistyneitä kulmakarvoja on esiintynyt myös fiktiossa, esimerkiksi Simpsonit-televisiosarjassa Maggie Simpsonin perivihollinen on Gerald-vauva, jolla on mustat paksut yhtyneet kulmakarvat.
Aiheesta muualla

Kuvia tai muita tiedostoja aiheesta Yhtyneet kulmakarvat Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Unibrow
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:List_of_recurring_The_Simpsons_characters#Baby_Gerald
Käännös suomeksi
Käännös suomeksi